《送查悔馀还乡兼寄贾奠坤二首 其二》
清代·佟法海

忆昨青云侣，偏承恩渥殊。出同陪羽猎，入共侍蓬壶。

老境怜分散，天涯各一隅。秦邮如过棹，为我问珠湖。

作者简介：字渊若，辽阳人。康熙甲戍进士，官至兵部侍郎。著有《悔翁集》。○司马秉心刚直，立朝侃侃，督学江左，外严内和，衡文一宗先正，伪体不能眩惑也。诗未得全稿，然所录四章，皆卓然可传者。